Michael Essien
Michael Kojo Essien (ka Mickaël Essien; sündinud 3. detsembril 1982 Accras) on Ghana jalgpallur. Klubikarjääri jooksul on ta mänginud muuhulgas AC Milanis, Madridi Realis ja Chelseas. 2019. aastast mängib ta Aserbaidžaani kõrgliiga klubis Sabail. Aastatel 2002–2014 kuulus ta Ghana jalgpallikoondisse. Debüüdi Ghana rahvuskoondises tegi Essien 4. jaanuaril 2002 sõprusmängus Egiptuse vastu. 2006. aastal sai Essien BBC Aafrika parima jalgpalluri auhinna.